У сярэдзіне 1920-х гг. ва ўніверсітэце было створана навуковае аб’яднанне. Да 1930 г. выйшла 25 выпускаў навуковых “Прац Беларускага дзяржаўнага ўніверсітэта”, а таксама шэраг манаграфій яго навукоўцаў. Характэрнай рысай развіцця навукі ў БДУ, было ўключэнне ў агульны еўрапейскі і сусветны кантэкст. Былі наладжаны навуковыя кантакты навукоўцаў універсітэта з калегамі з Польшчы, Чэхаславакіі, Літвы, Германіі, Францыі, Англіі, ЗША і нават Японіі.